راز چاندپوری

راز چاندپوری (1892–1969) کا پیدائشی نام محمد صادق تھا۔ وہ غزل اور نظم کے شاعر ہونے کے ساتھ ساتھ نقاد بھی تھے۔ راز سیماب اکبرآبادی کے اولین شاگردوں میں سے تھے اور خود بھی استاد کہلائے۔ وہ عروض کے استاد تھے۔

الہ آباد کے ادارہ انیس نے سنہ 1961ء میں ان کی غزلوں کا پہلا مجموعہ "نوائے راز" کے عنوان سے شائع کیا۔ لیکن راز چاندپوری کی شہرت سیماب اکبرآبادی کی زندگی اور ادبی کام کے تیقیدی جائزے "داستان چاند" کی وجہ سے ہے۔ مہر لال سونی فتح آبادی نے جب ذکر سیماب کے نام سے سیماب اکبرآبادی کی زندگی اور ان کی کاوشوں پر کتاب لکھی تو داستان چاند پر خاصا اعتماد کیا۔

راز چاندپوری کی زندگی اور ادبی کاوشوں پر اب تک ایک ہی تنقیدی کام ہوا ہے اور وہ سرور عالم راز سرور کی کتاب "باقیات راز" ہے جس کو کتاب گھر نے شائع کیا ہے۔

حوالہ جات 

1892ء کی پیدائشیں
1969ء کی وفیات
بیسویں صدی کے بھارتی شعرا
بھارتی اردو شعرا
بھارتی مسلم شخصیات
مسلمان شعراء
ضلع بجنور کی شخصیات
بیسویں ویں صدی کے ہندوستانی مسلمان